Абасҟатәи ҳәынҭқарра афашизм иацәызыхьчоз, Реихстаг амҵанӡа еибашьуа инаӡаз, абжьас еиԥш зыбаҩ зцәыласыз, агәамч ду зызҭаз, зхымҭа камшәаӡоз, аибашьра ашьҭахьгьы гәеиҵахарак ззымдырӡо жәлар рынхамҩаҿы зхы аџьыка ықәыхуаз ахаҵа, уажә дымчыдаха, дрыцҳацәгьаха, ишьапқәа рышьҭыхра илымшо, деихеигәо-деихеигәо мацара, аҳәынҵәа зҿашьшьы, иҵәыр-ҵәыруа иҟаз ахаҳәмардуан даҿалан аҩеира даҿын.